**Tiszavasvári Város Önkormányzata Képviselő-testülete**

**10 /2021. (V.28.) önkormányzati rendelete**

**az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) önkormányzati rendeletének módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint az Alaptörvény 32. cikk (1) bekezdés i) pontjában meghatározott feladatkörében eljárva, Magyarország címerének és zászlajának használatáról szóló 2011. évi CCII. tv. 24. § (9) bekezdésében kapott felhatalmazás alapján a következőket rendeli el:

1. **§** Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet 12. § (4) bekezdés helyébe a következő rendelkezés lép:

,, (4) A gyermekdíjjal tárgyjutalom jár, melynek bruttó összege a mindenkori köztisztviselői illetményalap 50%-a.”

1. **§** Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet 15. alcím helyébe a következő alcím lép:

,,15. ,,Vasvári Pál” Kitüntető Díj”

1. **§** Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet 20.§- a helyébe a következő rendelkezés lép:

,, 20.§ (1) A Polgármester Tiszavasvári város történelmi múltjának ápolása területén, valamint a város hírnevének bármely területén történő növelése érdekében kifejtett tevékenységért, vagy esetileg a város olyan vendégének, aki nemzetközileg, vagy a nemzeten belül elismert, kiemelkedő személyiség, ,,Vasvári Pál” Kitüntető Díjat adományozhat.

(2) A ,,Vasvári Pál” Kitüntető Díj alkalomhoz nem kötötten, magánszemélyek részére adományozható. Az átadásra a Képviselő-testület ülésén, vagy a város érdekét szolgáló rendezvényen kerül sor.”

1. **§** Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet 1. melléklet helyébe e rendelet 1. melléklete lép.
2. **§** Ez a rendelet 2021. június 01. napján lép hatályba.

Tiszavasvári, 2021. május 27.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2021. május 28.**

**Dr. Kórik Zsuzsanna**

**j e g y z ő**

1. *melléklet a 10/2021.(V.28.) önkormányzati rendelethez*

**Az önkormányzat által adományozható kitüntető címek, díjak leírása**

**1. "A város díszpolgára" Kitüntető Cím**

Az önkormányzat a "Város Díszpolgára" kitüntető címet adományozhatja.

A díszpolgári emlékplakett anyaga bronz, alakja kör, átmérője 80 mm, vastagsága 5 mm. Egyik oldalán tartalmazza a város címerét, körülötte a város keletkezésére utaló neveket és évszámokat. Az érem másik oldala felső részén "A VÁROS DÍSZPOLGÁRA" feliratot, középső részén a polírozott szalagsáv, melyre utólag a díszpolgár neve és az adományozás éve kerül feltüntetésre.

**2. „Tiszavasvári Városért" Kitüntető Díj**

A város állampolgárai, azon személyek, munkahelyi kollektívák részére, kik elősegítik a város fejlődését, és hozzájárulnak a város lakossága és anyagi-szellemi jólétének gyarapításához "Tiszavasvári Városért" díj adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán a város címere, szélén kör alakban a város történeti leírása “BŰD MCCXVI. SZENTMIHÁLY MCCXCII, 1952. TISZAVASVÁRI” valamint az “1986” felirat található, alatta szalagsáv, melybe a kitüntetett neve kerül bevésésre az év feltüntetésével. Az érem másik oldalán az új városháza utcafronti homlokzata, alatta "TISZAVASVÁRI VÁROSÉRT" felirat.

**3. „Tiszavasvári Tudományos-, Kulturális életéért” Kitüntető Díj**

Tiszavasvári város tudományos vagy kulturális életében huzamosabb időn át kifejtett, kiemelkedő tevékenység elismeréseképpen “Tiszavasvári Tudományos-, Kulturális Életéért” Kitüntető Díj adományozható.

A kitüntetés kör alakú, bronz, öntött eljárással készült, átmérője 80 mm, vastagsága 10 mm. Az érem egyik oldalán Tiszavasvári város címere, továbbá “BŰD MCCXVI. SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán a „TISZAVASVÁRI TUDOMÁNYOS-, KULTURÁLIS ÉLETÉÉRT” DÍJ felirat, felül babérkoszorú, alul stilizált leveles ág, alatta szalagsáv, melybe a kitüntetett neve kerül bevésésre.

**4. „Hunyadi József" Kitüntető Díj**

A Képviselő-testület életkortól függetlenül Tiszavasvári város helytörténeti múltjának feltárásában, vagy a feltárt kutatások szűkebb, vagy tágabb közösség számára történő továbbadásában végzett munkáért - különösen az 1848-49-es forradalom és szabadságharc üzenetének, eszmeiségének az utókor számára való megőrzéséért, városunk szülöttének, Vasvári Pál és kortársai munkásságának feldolgozásáért – adományozhatja.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá „BŰD MCCXVI. SZENTMIHÁLY MCCXCII. 1952. TISZAVASVÁRI” valamint az „1986” felirat szerepel. Az érem másik oldalán „HUNYADI JÓZSEF” KITÜNTETŐ DÍJ felirat, valamint Hunyadi József portréja.

**5. „Vasvári Pál” Ifjúsági Díj**

Ifjúsági kategóriában – 30 éves felső korhatárig – a közösségért bármely területen végzett kiemelkedő tevékenységért, vagy sportban, kultúrában, egészségügyben, közéletben elért kiemelkedő egyéni teljesítményért a “Vasvári Pál” Ifjúsági Díj adományozható.

A kitüntetés kör alakú, bronz, öntött eljárással készült, melynek átmérője 100 mm, vastagsága 10 mm. Az érem egyik oldalán Vasvári Pál mellképe, valamint “Vasvári Pál Tiszavasvári” felirat található. Másik oldala sima, polírozott.

**6. „Vasvári Pál” Gyermek Díj**

Annak a tiszavasvári alapfokú oktatási intézményben tanuló diáknak a részére, aki tanulmányi eredményével, közösségi munkájával kiemelkedik társai közül, vagy aki korosztálya részére szervezett megyei, országos versenyeken kimagasló teljesítményt nyújtott, vagy a meghirdetett pályázatokon eredményesen szerepelt, “Vasvári Pál” Gyermek Díj adományozható.

A kitüntetés kör alakú, bronz, öntött eljárással készült, melynek átmérője 100 mm, vastagsága 10 mm. Az érem egyik oldalán Vasvári Pál mellképe, valamint “Vasvári Pál Tiszavasvári” felirat található. Másik oldala sima, polírozott.

**7. „Cigány Közösségért” Kitüntető Díj**

A cigányság érdekében kiemelkedő tevékenységet végző személynek, szervezetnek adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI . SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán kör alakban „CIGÁNY KÖZÖSSÉGÉRT DÍJ” felirat, középen két kéz tart cigánykereket, az alsó részen szalagsáv, melybe a kitüntetett neve kerül bevésésre az évszám feltüntetésével.

**8. „Az Év Pedagógusa” Kitüntető Díj**

Az Önkormányzat intézményeiben legalább 10 éven át dolgozó pedagógus részére, aki munkáját kiemelkedően végzi és tevékenységében érzékelhető az oktatás színvonalának, hatékonyságának emelésére való törekvés, “AZ ÉV PEDAGÓGUSA” Kitüntető Díj adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI. SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán "AZ ÉV PEDAGÓGUSA" felirat, felül babérkoszorú, alul stilizált leveles ág és szalagsáv, melybe a kitüntetett neve kerül bevésésre az évszám feltüntetésével.

**9. „Az Év Közalkalmazottja” Kitüntető Díj**

Az Önkormányzat intézményeiben dolgozó, nem pedagógus közalkalmazott részére, aki hosszú időn át végzett színvonalas munkát, “Az év közalkalmazottja” Kitüntető Díj adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI . SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán "AZ ÉV KÖZALKALMAZOTTJA” felirat, felül babérkoszorú, alul stilizált leveles ág és szalagsáv, melybe a kitüntetett neve kerül bevésésre az évszám feltüntetésével.

**10. „Az Év Köztisztviselője” Kitüntető Díj**

A Polgármesteri Hivatalban dolgozó köztisztviselő részére, aki munkáját jogszerűen, odaadóan, példamutató szorgalommal, közmegelégedésre végzi, “Az év köztisztviselője” Kitüntető Díj adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI . SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán "AZ ÉV KÖZTISZTVISELŐJE" felirat, felül babérkoszorú, alul stilizált leveles ág és szalagsáv, melybe a kitüntetett neve kerül bevésésre az évszám feltüntetésével.

**11. „Kiváló Sporttevékenységért” Kitüntető Díj**

A Képviselő-testület „Kiváló Sporttevékenységért” Kitüntető Díjat adományozhat személynek vagy csapatnak kiemelkedő sportteljesítményért, a város testnevelési és sportmozgalmában kifejtett sportmunkáért, sportolók eredményes felkészítéséért, vagy a testnevelés és sporttudomány terén kimagasló szakmai, hivatásbeli tevékenységük során végzett kiemelkedő munkáért.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI . SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán kör alakban "KIVÁLÓ SPORTTEVÉKENYSÉGÉRT" felirat, a felső részen szalagsáv, melybe a kitüntetett neve kerül bevésésre az évszám feltüntetésével.

**12. „Kabay János" Vállalkozói Díj**

Tiszavasvári város gazdaságának fejlesztésében, gazdasági érdekeinek előmozdításában, a város ismertségének növelésében, valamint munkahelyek teremtésében kiemelkedő jelentőségű tevékenységet folytató vállalkozásnak adományozható.

A kitüntetés kör alakú, bronz, öntött eljárással készült, melynek átmérője 80 mm, vastagsága 5 mm. Az érem egyik oldalán Tiszavasvári város címere, továbbá “BŰD MCCXVI . SZENTMIHÁLY MCCXCII, 1952. TISZAVASVÁRI” valamint az “1986” felirat található. Az érem másik oldalán kör alakban „KABAY JÁNOS DÍJ" felirat, középen Kabay János mellképe, az alsó részen szalagsáv, melybe a kitüntetett neve kerül bevésésre az évszám feltüntetésével. A díjjal járó tárgyi jutalomról a képviselő-testület alkalmanként dönt.

**13. ,,Vasvári Pál” Kitüntető Díj**

A Polgármester Tiszavasvári város történelmi múltjának ápolása területén, valamint a város hírnevének bármely területen történő növelése érdekében kifejtett tevékenységért, vagy esetileg a város olyan vendégének, aki nemzetközileg, vagy a nemzeten belül elismert, kiemelkedő személyiség, ,,Vasvári Pál” Kitüntető Díjat adományozhat.

A kitüntetés kör alakú, bronz, öntött eljárással készült, melynek átmérője 100 mm, vastagsága 10 mm. Az érem egyik oldalán Vasvári Pál mellképe, valamint “Vasvári Pál Tiszavasvári” felirat található. Másik oldala sima, polírozott.

.

**Tiszavasvári Város Önkormányzata Képviselő-testületének**

**az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) önkormányzati rendelet módosításáról szóló 10/2021. (V.28.) önkormányzati rendelet indokolása**

1. **Általános indokolás**

Magyarország címerének és zászlajának használatáról szóló 2011. évi CCII. tv. 24. § (9) bekezdésében felhatalmazást kap a helyi önkormányzat képviselő-testülete, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát.

Tiszavasvári Város Önkormányzata 34/2010.(XII.17.) önkormányzati rendeletével alkotta meg az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló rendeletét (továbbiakban: Rendelet), melynek módosítását a lakossághoz való igazodás, kitüntető díjak odaítélésére vonatkozó szabályok betartása, valamint a jogalkotásról szóló 2010. évi CXXX. törvénynek való megfelelőség indokolja.

1. **Részletes indokolás**

**1- 4. §-hoz**

A ,,Vasvári Pál” Emlékplakett adományozása helyett ,,Vasvári Pál” Kitüntető Díj kerül átadásra. Elismerés jeléül a ,,Vasvári Pál” Kitüntető Díj magasabb presztízsével kívánjuk az érintett kitüntetések erkölcsi értékét emelni.

**5. §-hoz**

A hatályba lépésről rendelkezik.